**Ministru kabineta noteikumu projekta "Dzelzceļa ritekļu reģistrācijas kārtība" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Nav attiecināms atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Dzelzceļa likuma 31. panta pirmās daļas 13. punkts un Eiropas Komisijas 2018. gada 25. oktobra īstenošanas Lēmums (ES) 2018/1614, ar ko nosaka specifikācijas ritekļu reģistriem, kas minēti Eiropas Parlamenta un Padomes Direktīvas (ES) 2016/797 47. pantā, un ar ko groza un atceļ Komisijas Lēmumu 2007/756/EK. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Dzelzceļa ritekļu reģistrācijas kārtība” (turpmāk – Noteikumu projekts) izstrādāts, lai nodrošinātu Eiropas Komisijas 2018. gada 25. oktobra īstenošanas Lēmuma (ES) 2018/1614, ar ko nosaka specifikācijas ritekļu reģistriem, kas minēti Eiropas Parlamenta un Padomes Direktīvas (ES) 2016/797 47. pantā, un ar ko groza un atceļ Komisijas Lēmumu 2007/756/EK 5. pantā noteikto (turpmāk - Lēmums Nr. 2018/1614) prasību pārņemšanu. Noteikumu projekta mērķis ir precizēt dzelzceļa ritekļu reģistrācijas un pārreģistrācijas kārtību atbilstoši Lēmuma Nr. 2018/1614 prasībām.Atbilstoši spēkā esošajam dzelzceļa ritošā sastāva reglamentējošajam normatīvajam regulējumam, dzelzceļa ritošā sastāva reģistrācijas kārtība ir noteikta Ministru kabineta 2012. gada 31. janvāra noteikumos Nr. 92 "Dzelzceļa ritošā sastāva reģistrācijas kārtība" (turpmāk – Noteikumi Nr. 92), kas paredz to, ka, lai reģistrētu ritošo sastāvu, izdarītu izmaiņas valsts reģistrā (izņemot gadījumu, ja tiek apturēta vai atjaunota ritošā sastāva ekspluatācija) vai izslēgtu ritošo sastāvu no valsts reģistra, īpašnieks vai tā pilnvarota persona iesniedz Valsts dzelzceļa administrācijā (turpmāk – Administrācija) aizpildītu veidlapu, kas noteikta Eiropas Komisijas 2011. gada 10. februāra Lēmuma 2011/107/ES, ar kuru groza Lēmumu 2007/756/EK, ar ko pieņem valsts ritekļu reģistru kopīgās specifikācijas (turpmāk - Lēmums Nr. 2007/756/EK), 4. papildinājumā.Ievērojot, ka Lēmumā Nr. 2007/756/EK ietvertās tiesību normas, kas iestrādātas Noteikumos Nr. 92, spēku ir zaudējušas 2021. gada 16. jūnijā, Administrācija nolūkā nodrošināt Latvijā spēkā esošā regulējuma atbilstību Lēmuma Nr. 2018/1614 prasībām ir izstrādājusi jaunu (ņemot vērā nepieciešamo izmaiņu apjomu) Noteikumu projektu, kas ietver tiesību normas, kas papildinātas vai precizētas atbilstoši Lēmuma Nr. 2018/1614 prasībām.Līdz ar Noteikumu projekta spēkā stāšanos,spēku zaudēs Noteikumi Nr. 92. Noteikumu projekts precizē šobrīd esošo tiesisko regulējumu dzelzceļa ritošā sastāva reģistrācijas jomā atbilstoši Eiropas Savienības dzelzceļa sistēmas vienotam regulējumam, ar ko nosaka specifikācijas ritekļu reģistriem. Eiropas Parlamenta un Padomes 2016. gada 11. maija Direktīva (ES) 2016/797 par dzelzceļa sistēmas savstarpēju izmantojamību Eiropas Savienībā (turpmāk - Direktīva Nr. 2016/797) paredz būtiskas izmaiņas attiecībā uz formātu ritekļu reģistriem, tāpēc uz tiem ir jāattiecina kopīgas ekspluatācijas un tehniskās specifikācijas, kurasEiropas Komisija ir noteikusi Lēmumā Nr. 2018/1614, kurā cita starpā Eiropas Komisija paredzējusi Eiropas ritekļu reģistra izveidi. Eiropas ritekļu reģistrs, nolūkā radīt kopīgus rīkus, iekļauj valstu ritekļu reģistrus, vienlaikus sniedzot iespēju uzturēt papildu funkcijas, kuras atbilst dalībvalstu specifiskajām vajadzībām.Noteikumu projekts paredz detalizētus noteikumus par prasībām attiecībā uz ritekļu reģistrāciju, Eiropas reģistrā esošo reģistrācijas ziņu atjaunināšanu, ritekļa turētāja maiņu, par tehnisko apkopi atbildīgās struktūras maiņu, ritekļa īpašnieka maiņu, ritekļa reģistrācijas statusa apturēšanu, ritekļa reģistrācijas statusa atjaunošanu, ritošā sastāva reģistrācijas statusa anulēšanu un ritekļa Eiropas numura maiņu pēc tehniskiem pārveidojumiem.Noteikumu projekts stājas spēkā Oficiālo publikāciju un tiesiskās informācijas likumā noteiktajā kārtībā. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts dzelzceļa administrācija.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzelzceļa ritekļu īpašnieki un valdītāji, pārvadātāji, dzelzceļa infrastruktūras pārvaldītāji, personas, kuras pārvadātāja vai dzelzceļa infrastruktūras pārvaldītāja uzdevumā veic dzelzceļa infrastruktūras tehniskā aprīkojuma būvniecību, remontu un tehnisko apkopi, ritekļu būvniecību, remontu un tehnisko apkopi un manevru darbus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2018. gada 25. oktobra īstenošanas Lēmums (ES) 2018/1614, ar ko nosaka specifikācijas ritekļu reģistriem, kas minēti Eiropas Parlamenta un Padomes Direktīvas (ES) 2016/797 47. pantā, un ar ko groza un atceļ Komisijas Lēmumu 2007/756/EK (publicēts „Eiropas Savienības Oficiālajā Vēstnesī” L 268/53, 26.10.2018). |
| 2. | Citas starptautiskās saistības | Projekts šo jomu neskar. |
| 3. | Cita informācija | Atbilstoši Lēmuma Nr. 2018/1614 7. panta un 8. panta 1. punktam dalībvalstis nodrošina, ka reģistrēto ritekļu dati tiek pārsūtīti no valsts ritekļu reģistriem uz Eiropas ritekļu reģistru, un šos datus pārnes līdz 2021. gada 16. jūnijam.Dalībvalstis no 2021. gada 16. jūnija ritekļus reģistrē Eiropas ritekļu reģistrā atbilstoši 7. pantam un no 2024. gada 16. jūnija visas dalībvalstis izmanto tikai centralizēto reģistrācijas funkciju.Lēmums Nr. 2007/756/EK ir atcelts no 2021. gada 16. jūnija. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2018. gada 25. oktobra īstenošanas Lēmums (ES) 2018/1614, ar ko nosaka specifikācijas ritekļu reģistriem, kas minēti Eiropas Parlamenta un Padomes Direktīvas (ES) 2016/797 47. pantā, un ar ko groza un atceļ Komisijas Lēmumu 2007/756/EK (publicēts „Eiropas Savienības Oficiālajā Vēstnesī” L 268/53, 26.10.2018). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Lēmuma Nr. 2018/1614 2. pants | Tiek pārņemts ar Noteikumu projekta 1.pielikumu | Pārņemts pilnībā | Neparedz stingrākas prasības |
| Lēmuma Nr. 2018/1614 3. pants | Tiek pārņemts ar pārejas noteikumiem | Pārņemts pilnībā | Neparedz stingrākas prasības |
| Lēmuma Nr. 2018/1614 4. pants | Tiek pārņemts ar Noteikumu projekta 2. pielikumu | Pārņemts pilnībā  | Neparedz stingrākas prasības |
| Lēmuma Nr. 2018/1614 5. pants | Tiek pārņemts ar Noteikumu projekta 2. punktu | Pārņemts pilnībā | Neparedz stingrākas prasības |
| Lēmuma Nr. 2018/1614 6. pants | Tiek pārņemts ar Noteikumu projekta 4. un 11. punktu | Pārņemts pilnībā | Neparedz stingrākas prasības |
| Lēmuma Nr. 2018/1614 7. pants | Tiek pārņemts ar Noteikumu projekta 2. punktu | Pārņemts pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Ir izmantota Lēmuma Nr. 2018/1614 vispārīgo noteikumu 11. punktā paredzētā brīvība, pakāpeniskai pārejai uz ritošā sastāva centralizētu reģistrāciju, tādēļ, ka ritekļu valsts reģistrs satur apjomīgus datus un tie tiek izmantoti ne tikai, lai nodrošinātu ritošā sastāva un to vēstures izsekojamību.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par Noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) 2021. gada 17. augustā ievietots tīmekļvietnē:<https://www.sam.gov.lv/lv/sabiedribas-lidzdaliba>Ministru kabineta tīmekļvietnē sadaļā “Valsts kanceleja” – “Sabiedrības līdzdalība”: <https://mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Priekšlikumi un iebildumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts dzelzceļa administrācija.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā noteikta kārtība, kādā Administrācija īsteno Dzelzceļa likuma 36.1. panta 3.1 daļā un 36.1. panta ceturtājā daļā noteiktās funkcijas. Noteikumu projekts tiks realizēts esošo cilvēkresursu un finansējuma ietvaros. Jaunas institūcijas netiks izveidotas, kā arī nav paredzēta esošu institūciju likvidācija vai reorganizācija. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova